ฮั่งเส็งปิดเพิ่ม 185.70 จุด ตามตลาดหุ้นจีน
ฮั่งเส็งปิดเพิ่ม 185.70 จุด ตามตลาดหุ้นจีน
31 พ.ค. 2559

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ โดยดัชนีฮั่งเส็งบวก 185.70 จุด หรือ 0.90% ปิดวันนี้ที่ 20,815.09 จุด ตามทิศทางตลาดหุ้นจีนที่พุ่งแรง จากกระแสคาดการณ์ที่ว่า MSCI เตรียมรวมดัชนีตลาดหุ้นจีนเข้าไว้ในดัชนี MSCI Emerging Markets Index ในเร็วๆนี้ 
ขณะเดียวกันนักลงทุนจับตาดูข้อมูลเศรษฐกิจสหรัฐในคืนนี้ตามเวลาไทย ได้แก่ การใช้จ่าย-รายได้ส่วนบุคคลเดือนเม.ย., ดัชนีราคาบ้านเดือนมี.ค.โดย S&amp;P/Case-Shiller และความเชื่อมั่นผู้บริโภคเดือนพ.ค.